Mari d'Azov

El Mari d'Azov (Azovskoye more), conociu ena Grécia Antígua comu la Mare Meotiana, es una seción setentrional el Mari Negru, uniu a esti pol estrechu Kerch. Arraya al norti con Ucránia, al esti con Rúsia i al oesti cona Península Crimea. Amás arrepresenta la marisma Sivaš, desapartá del mal Azov pol una cuenda sabri de 110 km de longol.

El mari, con una superfícii de 37.555 km² (340 km de longol i 135 d'anchón). Los sus prencipalis trebutárius son Don i Kuban, qu'aportan tal cantiá áugua que hazin que seya un mari pocu salinu. Estu, uniu a qu'es un mari de poca hondura (nangunu los puntus no ai mas dun metru), hazi qu'en ibielnu la superfícii el mari se gieli en ciertus lugaris.

Los puertus prencipalis son Berdyansk, Mariupol, Rostov-na-Donu, Taganrog i Yeysk. La su emportáncia económica i geostratégica hizu que se costruyeran dos canalis que emprestaran selvíciu comelcial a esti mari; la Canal Volga-Don i la Canal Manych, que la uni con el mari Cáspiu. Nella dessistin plataformas d´estraición de gas natural i petróliu. Estu, unta la entensa pesca hizu qu'ogañu la fauna i la frora desti mari andin nun gravi processu d'estinción.

Categoría:Maris